CELEX: 62018CN0361
Language: et
Date: 2018-06-05 00:00:00
Title: Kohtuasi C-361/18: Eelotsusetaotlus, mille on esitanud Szekszárdi Járásbíróság (Ungari) 5. juunil 2018 – Ágnes Weil versus Géza Gulácsi

3.9.2018   
            
            
               ET
            
            
               Euroopa Liidu Teataja
            
            
               C 311/5
            
         
      Eelotsusetaotlus, mille on esitanud Szekszárdi Járásbíróság (Ungari) 5. juunil 2018 – Ágnes Weil versus Géza Gulácsi
      (Kohtuasi C-361/18)
      (2018/C 311/05)
      Kohtumenetluse keel: ungari
      
         Eelotsusetaotluse esitanud kohus
      
      Szekszárdi Járásbíróság
      
         Põhikohtuasja pooled
      
      
         Hageja: Ágnes Weil
      
         Kostja: Géza Gulácsi
      
         Eelotsuse küsimused
      
      
                  1.
               
               
                  Kas määruse (EL) nr 1215/2012 (1) artiklit 53 tuleb tõlgendada nii, et kui üks pooltest seda taotleb, siis peab otsuse teinud liikmesriigi kohus automaatselt väljastama kohtuotsuse kohta tunnistuse, kontrollimata, kas [kohtuasi] kuulub määruse (EL) nr 1215/2012 kohaldamisalasse?
               
            
                  2.
               
               
                  Kui vastus esimesele eelotsuse küsimusele on eitav, siis kas määruse (EL) nr 1215/2012 artikli 1 lõike 2 punkti a tuleb tõlgendada nii, et registreerimata vabaabielupaari poolte vaheline võla sissenõudmise hagi on seotud sellisest suhtest tuleneva varalise õigusega, mida tuleb lugeda abieluga sarnase (õigusliku) toimega suhteks?
               
            
         (1)  Euroopa Parlamendi ja nõukogu 12. detsembri 2012. aasta määrus (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades (ELT 2012, L 351, lk 1).